Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: sajátosságairól szóló 250/2000. (XII. 24.) Korm. rendelet (a továb biak ban: Hitkr.) 2. §-a a következõ 43–48. ponttal
Paragraph Index: 3401

7. § A Hitkr. 23. §-ának (6) bekezdése helyébe a következõ rendelkezés lép: „(6) Kamat-swap ügylet esetén, a fix kamat és a változó kamat pénzügyileg rendezett különbözetét kell elszámolni – jellegétõl függõen – a befektetési szolgáltatások bevételei vagy a befektetési szolgáltatások ráfordításai között, ha az ügylet nem fedezeti célú, illetve a 22. § (2) bekezdése szerinti bevételek vagy ráfordítások között, ha az ügylet fedezeti célú. Nem fedezeti célú kamat-swap ügylet esetében a mérlegkészítés idõszakában pénzügyileg rendezett kamatkülönbözet üzleti évre jutó idõarányos összegét az üzleti év mérlegfordulónapjával aktív idõbeli elhatárolásként vagy passzív idõbeli elhatárolásként kell elszámolni a befektetési szolgáltatások bevételeivel vagy a befektetési szolgáltatások ráfordításaival szemben. Ha az ügylet fedezeti célú, akkor a mérlegkészítés idõszakában realizált eredményének az üzleti évre idõarányosan jutó összegébõl a fedezett alapügylet üzleti évben elszámolt azonos nagyságú, ellenkezõ elõjelû eredményével azonos összeget azon bevételek, illetve ráfordítások között kell elszámolni, amelyben a fedezett ügylet eredménye elszámolásra került.”

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes